EELNÕU


NARVA LINNAVOLIKOGU

OTSUS

Narva                                                                                       
______.04.2012 nr _____
Kalda tn 12h, 12f, 12c maa-alade
detailplaneeringu kehtestamine
1. Asjaolud ja menetluse käik
Kalda tn 12h, 12f, 12c maa-alade detailplaneering on algatatud Narva Linnavolikogu 17.04.2008 otsusega nr 113 OÜ Mebservis ettepanekul. 
15.09.2011 Narva Linnavalitsuse Arhitektuuri- ja Linnaplaneerimise Amet kooskõlastas OÜ Spevis poolt koostatud Kalda tn 12h, 12f ja 12c maa-alade detailplaneeringu (töö nr 01/11). Planeering oli kooskõlastatud ka teiste lähteülesandes loetletud asutustega ja isikutega. 08.08.2011 teatas Ida-Viru Maavanem, et kooskõlas Planeerimisseaduse § 17 lg 3 p 2 ei pea ta vajalikuks Narva linnas Kalda tn 12h, 12f ja 12c maa-alade detailplaneeringule täiendavate kooskõlastamiste määramist.
Narva Linnavolikogu 03.11.2011 otsusega nr 135 võeti planeering vastu ning suunati avalikule väljapanekule. Planeeringu avalikul väljapanekul 28.11.–27.12.2011 ei esitatud planeeringule mitte ühtegi kirjalikku protesti ega ettepanekut planeeringu lahenduse muutmiseks.

Kehtestamisele esitatud Kalda tn 12h, 12f ja 12c maa-alade detailplaneeringuga detailplaneeringu määratakse planeeritavale alale ehitusõiguse mööblikaupluse (suurim lubatud ehitusalune pind 1140 m², kuni 2 korrust, kõrgus kuni 9 m), lao (suurim ehitusalune pind 807 m², kuni 1 korrus, kõrgus kuni 5 m), elektri alajaama (maakasutuse sihtotstarbe 100% tootmismaa, suurim ehitusalune pind 14 m², kõrgus kuni 3 m) ja olemasoleva angaari asemele kaupluse (suurim ehitusalune pind 465 m², kuni 2 korrust, kõrgus kuni 9 m) ehitamiseks. Samas lahendatakse heakorrastuse,  haljastuse, liikluskorralduse ja jalakäijate teede asukoha küsimusi ning määratakse tehnovõrkude asukohta. Planeeritava ala pindala on ca 0,5 ha.

Planeeritav maa-ala asub Narva linna Kreenholmi linnaosas, Kalda tänava ja Narva jõe vahelisel alal, Linna turu ja garaažiühistute vahetuses läheduses. 

Kalda tn 12h, 12f ja 12c maa-alade detailplaneering toob kaasa kehtiva Narva linna üldplaneeringu muutmise ettepaneku krundi maakasutuse sihtotstarbe osas – 100% väikeelamumaast moodustatakse 100% ärimaa. 
24.01.2012 kirjas nr 12-2/447,908 andis Ida-Viru Maavanem järelevalve käigus detailplaneeringu lahendusele heakskiidu ja tegi ettepaneku kehtestada Kalda tn 12h, 12f ja 12c maa-alade detailplaneering. 

Planeering on koostatud vastavuses Planeerimisseaduse ja lähteülesande nõuetega.

2. Õiguslikud alused      
Kohaliku omavalitsuse korralduse seaduse § 22 lõike 1 punkti 33, Narva linna põhimääruse punkti 4.4.29 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3.
3. Otsus
Kehtestada Kalda tn 12h, 12f ja 12c maa-alade detailplaneering pindalaga ca 0,5 ha, OÜ Spevis töö nr 01/11 (vastavalt lisatud detailplaneeringu põhijoonisele – Lisa 1).

4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja ameti veebilehel. 
4.2. Käesolev otsus jõustub teatavakstegemisest.
4.3. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Aleksandr Jefimov
Linnavolikogu esimees

